APURE แรลลี่ยาว! พุ่งอีก 12% ลุ้นกำไรปี 63 โตก้าวกระโดด-ปี 64-65 ทำนิวไฮต่อเนื่อง
APURE แรลลี่ยาว! พุ่งอีก 12% ลุ้นกำไรปี 63 โตก้าวกระโดด-ปี 64-65 ทำนิวไฮต่อเนื่อง
11 ม.ค. 2564

ผู้สื่อข่าวรายงานว่า  บริษัท อกริเพียว โฮลดิ้งส์ จำกัด (มหาชน) หรือ APURE ณ เวลา 11.57 น. อยู่ที่ระดับ 2.44 บาท บวก 0.26 บาทหรือ 11.93% ด้วยมูลค่าซื้อขาย 69.76 ล้านบาท ราคาหุ้นนิวไฮในรอบ 3 ปี 2 เดือน โดยเทียบตั้งแต่หุ้นยืนที่ระดับ 2.54 บาท เมื่อวันที่ 10.พ.ย.60

บล.ดีบีเอสฯ ระบุว่า APURE  ผู้นำตลาดข้าวโพดหวานกระป๋อง บริษัทอกริเพียว โฮลดิ้งส์เป็น Holding company ปัจจุบันดำเนินธุรกิจอุตสาหกรรมการเกษตรและอาหารผ่านบริษัทย่อยที่เป็นผู้ผลิตข้าวโพดหวานแปรรูปคุณภาพสูงและมีประสบการณ์ยาวนานในอุตสาหกรรม
คาดกำไรโตอย่างก้าวกระโดดจากปัจจัยหนุนรายได้และอัตรากำไรขั้นต้นที่คาดว่าจะคงอยู่ในระดับที่สูง ทำให้คาดว่ากำไรของบริษัทจะโตอย่างก้าวกระโดดในปี 2563 ที่ 216 ล้านบาท และจะสามารถโตต่อเนื่องสู่จุดสูงสุดใหม่ในปี 2564 ที่ 222 ล้านบาท และ 235 ล้านบาทในปี 2565
ฐานะการเงินแข็งแกร่ง อัตราเงินปันผลอยู่ในระดับสูง, คงคำแนะนำ ซื้อ: โดยรวมมีสถานะการเงินที่แข็งแกร่ง โดยมีสัดส่วนหนี้สินสุทธิต่อทุน (net gearing ratio) อยู่ในสถานะ net cash นอกจากนี้อัตราเงินปันผลตอบแทนยังอยู่ในระดับที่สูง ประมาณ 4% ในปี 2564 อีกทั้งราคาหุ้นปัจจุบันยังมี PER ที่ต่ำกว่าค่าเฉลี่ย PER ย้อนหลัง 5 ปี เราจึงคงคำแนะนำซื้อ
ปรับลดประมาณการกำไรสุทธิปี 2564 ลง 3% เพื่อสะท้อนแนวโน้มค่าเงินบาทที่แข็งขึ้น ส่งผลให้ราคาเป้าหมายปี 2564 ลดลงเหลือ 2.54 บาท จากเดิม 2.62 บาทโดยอิง Forward P/E 11x (เท่าเดิม) คิดเป็น -0.25 SD ของค่าเฉลี่ย 5 ปีย้อนหลัง